2.2 ลักษณะการประกอบธุรกิจ

(1) ประวัติความเป็นมาและการพัฒนาที่สำคัญ

  บริษัท ซันวู้ดอินดัสทรีส์ จำกัด (มหาชน) ได้เริ่มก่อตั้งขึ้นในปี 2523 ด้วยทุนจดทะเบียน

  เริ่มแรก 6 ล้านบาท โดยกลุ่มวยากรณ์วิจิตร ในนาม “บริษัท ซันเฟอร์นิเจอร์
  จำกัด”วัตถุประสงค์เพื่อการผลิต เฟอร์นิเจอร์ประเภทไม้สักชนิดถอดประกอบได้
  เพื่อการส่งออกไปจำหน่ายยังตลาดต่างประเทศโดยมีโรงงานตั้งอยู่ที่อำเภอบางไทรจังหวัดพระนครศรีอยุธยา
  บนเนื้อที่ประมาณ 23ไร่

  ในปี2524 บริษัทฯ ได้เริ่มผลิตชิ้นส่วนเฟอร์นิเจอร์ไม้สัก(Component)
  เพื่อการส่งออกโดยมีผู้บริหารและช่างเทคนิคที่เป็นคนไทยทั้งสิ้นแต่ในระยะยาวบริษัทฯประสบปัญหาเรื่องเทคนิคการผลิต
  ทำให้บริษัทฯไม่ประสบผลสำเร็จเท่าที่ควร ต่อมาบริษัทฯ
  ได้นำช่างชาวเดนมาร์คมาแก้ไขปัญหาเกี่ยวกับเครื่องจักรและได้เริ่มผลิตเฟอร์นิเจอร์ไม้สักทั้งชุดออกจำหน่ายเป็นแบบ
  Scandinavian Design โดยมีลักษณะเป็นเฟอร์นิเจอร์ใช้ภายในบ้าน ได้แก่ ชุดอาหาร
  ชุดรับแขก และได้เพิ่มการผลิตเฟอร์นิเจอร์ประเภท เตียง ตู้ โต๊ะ และปาร์เก้
  ซึ่งได้พัฒนาขยายการผลิตภัณฑ์เรื่อยมา ในปี 2529 บริษัทฯ เริ่มผลิตเฟอร์นิเจอร์สนาม (Garden
  Furniture) โดยลงทุนขยายเตาอบไม้ และติดตั้ง Boiler ใหม่ เพื่อขยายกำลังการผลิต

  ในปี 2533 บริษัทฯ เริ่มการผลิตเฟอร์นิเจอร์ใช้ภายในบ้านโดยเพิ่มชนิดไม้ นอกจากไม้สัก เช่น
  ไม้โอ๊ค ไม้เชอรี่ ไม้ยางพารา ฯลฯ ในปีเดียวกันนี้ บริษัทฯ ได้เปลี่ยนชื่อเป็น “บริษัท
  ซันวู้ดอินดัสทรีส์ จำกัด” และได้เข้าถือหุ้น 100% ของบริษัทในกลุ่ม 2 บริษัท คือ บริษัท ซัน
  แคบิเนท จำกัด มูลค่าการลงทุน 30 ล้านบาท (ปัจจุบันมีทุนจดทะเบียน 100 ล้านบาท)
  ประกอบกิจการ ผลิตและจำหน่ายเฟอร์นิเจอร์ภายในบ้าน และสำนักงาน และ บริษัท ลองซาน
  วีเนียร์ จำกัด มูลค่าการลงทุน 17 ล้านบาท ประกอบกิจการผลิตและจำหน่ายไม้บางวีเนียร์

  ในปี 2545 บริษัทฯ ได้แยกสายการผลิตเฟอร์นิเจอร์สนามมายัง ต.คลองจิก อ.บางปะอิน

  จ.พระนครศรีอยุธยา เป็นสาขาที่ 2 โดยโรงงานที่บางไทรกำลังปรับปรุงเพื่อทำการผลิต
  Building Materials เช่น ประตู, กรอบ และหน้าบาน, ไม้พื้น, และไม้ตกแต่งภายใน
  โดยเฉพาะให้กับบริษัทก่อสร้างบ้านในประเทศญี่ปุ่น

  ในปี 2546 บริษัทฯ ได้สร้างห้องสีที่บางไทรเพื่อเพิ่มประสิทธิภาพในการผลิตวัสดุก่อสร้าง
  (Building Materials) เป็นเงิน 11.73 ล้านบาท จากการเพิ่มกำลังการผลิตนี้ทำให้บริษัทฯ
  มียอดขาย Building Materials เพิ่มขึ้น 110.86 % จากปี 2545

  ปลายปี 2547 บริษัทฯ ได้เริ่มลงทุนในเครื่องจักรสำหรับผลิตไม้พื้นจริงสองชั้น ( 2 layers
  solid plank flooring) เริ่มผลิตได้ในเดือน เมษายน 2548 โดยใช้งบลงทุนทั้งสิ้น 35
  ล้านบาท

  ปี 2548 เนื่องจากมีปัญหาด้านเครื่องจักรสำหรับผลิต
  ทำให้เลื่อนแผนการผลิตและแผนการขายไปในปี 2549 ซึ่งตั้งเป้าหมายการขายไว้ที่ 200
  ตารางเมตร / วัน หรือ 60,000 ตารางเมตร / ปี

  ซึ่งเป็นครึ่งหนึ่งของความสามารถในการผลิตเต็มกำลังการผลิต

(2) การประกอบธุรกิจ

  ภาพรวมการประกอบธุรกิจของกลุ่มบริษัทฯ

100% 100% 100% 90%

100%

Gardenside International, Inc.

(USA)

40%

Lister Lutyens Co., Ltd.

  (UK)

หมายเหตุ : ในปี 2006

(1) Lister 1883 USA, LLC ถูกตั้งสำรองการขาดทุนจากการลงทุนในงบการเงินของบริษัทฯ

(2) ผู้ถือหุ้นรายย่อยของ Lister Lutyens Co., Ltd. (Lister UK)
    ได้มอบอำนาจการบริหาร Lister UK

  ให้ Sun Wood Industries Plc. ทำให้งบการเงินรวมของ Sun Wood
  ต้องนำงบการเงินของ Lister UK

  เข้ามารวมด้วย

(3) โครงสร้างรายได้ของกลุ่มบริษัทฯ

สายผลิตภัณฑ์ / กลุ่มธุรกิจ ดำเนินการโดย % การถือหุ้นของบริษัทฯ

รายได้จากการขาย

-   เฟอร์นิเจอร์สนาม บมจ. ซันวู้ดอินดัสทรีส์

  Gardenside International Ltd. 100%

Lister Lutyens Co., Ltd. 40%

Lister 1883, LLC 90%

  (ปิดกิจการต้นปี 2550)

-   วัสดุก่อสร้างไม้ บมจ. ซันวู้ดอินดัสทรีส์

-   เฟอร์นิเจอร์ภายใน บริษัท ซัน แคบิเนท จำกัด 100%

-   แผ่นไม้วีเนียร์ บริษัท ลองซาน วีเนียร์ จำกัด 100%

(4) เป้าหมายการดำเนินธุรกิจ (Goal)

  บริษัทฯ
  มีเป้าหมายที่จะรักษาความเป็นผู้นำทางด้านเฟอร์นิเจอร์ไม้สักในขณะเดียวกันจะพัฒนาให้บริษัทฯ
  เป็นผู้ผลิตสินค้าผลิตภัณฑ์ไม้สำหรับบ้านอยู่อาศัยเพื่อความเป็นอยู่ที่ทันสมัยโดยใช้ไม้ที่มีคุณค่าสูง เช่น
  ไม้สัก ไม้โอ๊ค ไม้เแอช เป็นต้นเป็นวัตถุดิบที่สำคัญให้ครบวงจรภายใน 4 ปี
  โดยใช้วัสดุไม้ให้เกิดประโยชน์สูงสุด และใช้เทคโนโลยี่ในการผลิตใหม่ๆ เพื่อลดต้นทุนการผลิต